nahid-hub/BLUGE-bengali-wikipedia-section-title-prediction huggingface dataset:
পশ্চিম রণাঙ্গনের লড়াই এসময়ে অনেকটাই স্থিতিশীল হয়ে পড়ে, এবং ফ্রান্স-জার্মানি "সিগফ্রেড লাইন" (পশ্চিম দেয়াল) এবং রাইনের দক্ষিণ প্রান্তের সম্মুখে এসে মিত্রবাহিনীর অগ্রযাত্রা স্থবির হয়ে পড়ে। সেপ্টেম্বরের শুরুতে মার্কিন সৈন্যেরা হুর্টগেনের জঙ্গলে শত্রু রক্ষাব্যূহ ভেদ করতে অত্যন্ত ধীর ও রক্তক্ষয়ী যুদ্ধ আরম্ভ করে।

৪ সেপ্টেম্বরে "১১শ ব্রিটিশ ট্যাংক বিভাগ" অ্যান্টোয়ার্প বন্দর স্বাধীন করে। তবে এই বন্দরটি শেল্ট নদীর মোহনার পাশে অবস্থিত ছিল যার অতি নিকটে জার্মান সেনাদের প্রতিরক্ষামূলক অবস্থান ছিল, তাই এই জার্মান ঘাঁটিগুলো ধ্বংস না করে বন্দরটি মিত্রদের পক্ষে ব্যবহার করা সম্ভব হয়নি। ফলে মোহনা অঞ্চলের নিয়ন্ত্রণকারী উপদ্বীপটি দখল করার জন্যে আরেকটি দীর্ঘায়িত অভিযান পরিচালনা করতে হয়। অবশেষে নভেম্বরে ওয়ালকেরেন দ্বীপে উভচর হামলা চালানো হয়। শেল্ট নদীর মোহনা দখল করার অভিযান এবং এর পরবর্তী "অপারেশন ফিজ্‌ন্ট"-এ মিত্ররা চূড়ান্তভাবে বিজয়ী হয়। এতে করে অ্যান্টোয়ার্প বন্দরে সরাসরি রসদ সরবরাহের পথ খুলে যায়, যা নরম্যান্ডির তুলনায় যুদ্ধের সম্মূখভাগ থেকে অনেকটাই কাছে ছিল।
অক্টোবর মাসে মার্কিনরা এই সিদ্ধান্ত নেয় যে তারা আকেন শহর দখলের জন্যে সময় ও লোকবল খরচ করার পর তা পুনরায় জার্মানদের দখলে চলে যেতে দিতে পারে না, কারণ এতে "৯ম মার্কিন সেনাবাহিনী"-এর পাশ থেকে আক্রান্ত হবার আশংকা থাকে। যেহেতু আকেন ছিল মিত্রদের আক্রমণ করা প্রথম জার্মান নগরী, হিটলার এ নগরীকে রক্ষা করতে তাঁর সর্বশক্তি প্রয়োগ করেন। তুমুল যুদ্ধের পর অবশেষে আকেন নগরীর পতন ঘটে, এতে উভয় পক্ষেরই প্রায় ৫,০০০ সৈন্য হতাহত হয়, তদুপরি মিত্রবাহিনী আরো ৫,০০০ জার্মান সৈন্যকে আটক করে।

ফ্রান্সের আর্ডেন অঞ্চলের দক্ষিণে মার্কিন সেনারা সেপ্টেম্বর থেকে ডিসেম্বরের মাঝামাঝি পর্যন্ত যুদ্ধরত থাকে এবং জার্মান বাহিনীকে লরেইন অঞ্চল থেকে সিগফ্রেড লাইনের অপর পাশে বিতাড়িত করে। কিন্তু জার্মানদের শক্তিবৃদ্ধি, রসদ সরবরাহে জটিলতা এবং প্রতিকূল আবহাওয়ার কারণে মার্কিনদের পক্ষে মোসেল নদী পাড়ি দেয়া এবং মেট্‌জ দুর্গ দখল করা অত্যন্ত দুঃসাধ্য হয়ে পড়ে। সেপ্টেম্বর ও অক্টোবর মাসে "৭ম মার্কিন সেনাবাহিনী" ও "১ম ফরাসি সেনাবাহিনী"-এর সমন্বয়ে গঠিত "৬ষ্ঠ মার্কিন যুগ্ম বাহিনী" ভৌজ পর্বতশ্রণীতে অত্যন্ত কষ্টসাধ্য একটি অভিযান চালায়, যেখানে তারা পদে পদে জার্মানদের তুমুল প্রতিরোধের সম্মুখীন হয় এবং অতি ধীরগতিতে তাদেরকে অগ্রসর হতে হয়। অবশেষে নভেম্বর মাসে আক্রমণের মুখে জার্মানদের প্রতিরোধ ভেঙে পড়ে ফলে হঠাৎ করেই মিত্রবাহিনী দ্রুতগতিতে অগ্রসর হতে থাকে এবং বেলফোর্ট, মুলহাউজ এবং স্ট্রাসবুর্গ নগরীসমূহ স্বাধীন করতে সক্ষম হয় এবং রাইন নদীর তীরে মিত্রদের বাহিনীসমূহ অবস্থান নেয়। রাইন নদীর পশ্চিম তীরে কোলমার নগরীকে কেন্দ্র করে "কোলমার পকেট" এলাকার সেতুটিতে জার্মানরা একটি কঠিন প্রতিরোধ ব্যূহ গড়ে তুলতে সক্ষম হয়। ১৬ নভেম্বরে মিত্রবাহিনী বৃহৎ পরিসরে তাদের শরত্কালীন হামলা অভিযান পরিচালনা করে, যার নামকরণ করা হয়- "অপারেশন কুইন"। এই আক্রমণের মূল কেন্দ্র ছিল হুর্টগেন অরণ্য, এ অভিযানে মিত্ররা রুর নদী পর্যন্ত পৌঁছাতে সক্ষম হলেও তাদের প্রধান লক্ষ্যবস্তু অর্জনে ব্যর্থ হয়, তথা রুর নদীর বেড়িবাঁধ দখল করে রাইন নদীর দিকে অগ্রসর হবার রাস্তা উন্মুক্ত করতে ব্যর্থ হয়। অতঃপর জার্মান বাহিনী মিত্রদের ওপর পাল্টা আক্রমণ চালায়, এর নাম দেয়া হয় "আর্ডেন সংগ্রাম"।

সঠিক অনুচ্ছেদ শিরোনাম কোনটি?
titleA. লুক্সেমবার্গ, নেদারল্যান্ড্‌স, বেলজিয়াম ও ফ্রান্স দখলের যুদ্ধ
titleB. মিত্রবাহিনী কর্তৃক জার্মানি আক্রমণ
titleC. নরম্যান্ডি
titleD. প্যারিস থেকে রাইন নদীর দিকে মিত্রবাহিনীর অগ্রযাত্রা
উত্তর: titleD
২০১৫ সালে নেপালে অনুষ্ঠিত, ২০১৫ সাফ অনূর্ধ্ব-১৯ চ্যাম্পিয়নশিপ টুর্নামেন্টে স্বাগতিক নেপাল অনূর্ধ্ব-১৯ দল চ্যাম্পিয়ন হয়। সেই চ্যাম্পিয়ন দলের হয়ে অনন্ত তামাং সবগুলো খেলাতেই অংশগ্রহণ করেন এবং প্রতিটি ম্যাচের প্রতিটি মিনিটই তিনি খেলেন। এছাড়াও ২০১৬ এএফসি অনূর্ধ্ব-১৯ চ্যাম্পিয়নশিপ বাছাইপর্বতেও নেপাল অনূর্ধ্ব-১৯ দলের হয়ে, নেপালে দলের খেলা ৩ টি ম্যাচের প্রতিটিতেই তিনি খেলেন। যদিও এই টুর্নামেন্টে নেপাল ২০১৬ এএফসি অনূর্ধ্ব-১৯ চ্যাম্পিয়নশিপ এ খেলার যোগ্যতা অর্জন করতে ব্যর্থ হয়।
সঠিক অনুচ্ছেদ শিরোনাম কোনটি?
titleA. অনূর্ধ্ব-২৩
titleB. ক্লাব ক্যারিয়ার
titleC. অনূর্ধ্ব-১৬
titleD. অনূর্ধ্ব-১৯
উত্তর: titleD
প্রণীথা বিভিন্ন ব্র‍্যান্ড এর প্রচার কাজ বা বিজ্ঞাপন এ অংশ নিয়েছেন যেমন: জয়ালুকাস, এসভিবি সিল্কস সেলিম, বোম্বে জুয়েলারি, উইলাইট একাডেমী অফ এডুকেশন, শ্রী লক্ষি জুয়েলারি, পোন্ডিছেরি এন্ড আরএস ব্রাদার্স। তিনি ২০১৩ সালে সেলিভ্রেটি ক্রিকেট লিগ এর কর্ণাটকা বুলডোজার এর প্রচার মুখ হয়েছেন। অক্টোবর ২০১৪ সালে তিনি অনু প্রভাকর এর সাথে বেঙ্গালুরু এর বিক্ষ্যাত জুয়েলারি এক্সিভিশন "জুয়েলস অফ ইন্ডিয়া" এর প্রচারমুখ হয়েছেন।
একইই বছর প্রণীথা জুয়েলস এক্সোটিকা এর প্রচারমুখ হোন।
সঠিক অনুচ্ছেদ শিরোনাম কোনটি?
titleA. প্রচারমুখ
titleB. নরহিতৈষণা
titleC. কর্মজীবন
titleD. আরো কাজ
উত্তর: titleA
এই প্রজাপতিটি উত্তর পাকিস্তান থেকে পশ্চিম হিমালয়, জম্মু কাশ্মীর, হিমাচল প্রদেশ, গাড়োয়াল এবং কুমায়ুন, সিকিম, আসাম ও মনিপুরে দেখা যায়। এছাড়াও নেপাল, ব্রহ্মদেশের উত্তরাংশ থেকে পশ্চিম এবং মধ্য চীন ও তাইওয়ান এদের প্রাপ্তিস্থান। এই প্রজাপতি হিমালয়ের ৩০০০ থেকে ৮০০০ ফুটের মধ্যে বৃক্ষাচ্ছাদিত অঞ্চলে খোলা জায়গা পাওয়া যায়। এছাড়াও নির্দিষ্ট ছোট ছোট এলাকায় এদের পাওয়া যায়।

সঠিক অনুচ্ছেদ শিরোনাম কোনটি?
titleA. বিস্তার
titleB. বৈশিষ্ট্য
titleC. শূককীট
titleD. আচরণ
উত্তর: titleA
এটি এক প্রকার মাইক্রোপ্রসেসর বেইজ কন্ট্রোল সিস্টেম। এতে একটি প্রোগ্রামেবল মেমরি থাকে এই মেমরিতে বিভিন্ন প্রকার ইন্সট্রাকশন স্টোর করা থাকে, যার মাধ্যমে গানিতিক লজিক্যাল, টাইমিং, সিকুয়েন্সিং ইত্যাদি কার্যাবলী সম্পাদন করা হয়। এটি মূলত মাইক্রোকন্ট্রোলারের অনুরূপ কাজ করে কিন্তু মাইক্রোকন্ট্রোলারের সাথে এর মূল পার্থক্য হল এটি ইন্ডাস্ট্রিতে হাই পাওয়ার কন্ট্রোলিং সিস্টেমকে কন্ট্রোল করতে ব্যবহৃত হয় অন্যদিকে মাইক্রোকন্ট্রোলার লো পাওয়ার এবং সুক্ষ কন্ট্রোল সিস্টেমকে নিয়ন্ত্রণ করতে ব্যবহৃত হয়।

পিএলসি কাজ নির্ভর করে প্রথম ধাপে যে ইনপুট সিগন্যাল দেয়া হবে তা লেডার ডায়াগ্রামের মাধ্যমে প্রোসেসিং হয়ে দ্বিতীয় ধাপে কাঙ্ক্ষিত আউটপুট সিগন্যাল পাওয়া যাবে,যার মাধ্যমে অতি সহজে অন্যান্য ডিভাইস কন্ট্রোল করা যায়।

সঠিক অনুচ্ছেদ শিরোনাম কোনটি?
titleA. প্রোগ্রাম ক্ষেত্রে
titleB. আউটপুট
titleC. কিভাবে কাজ করে
titleD. এফএক্স সিরিজ ডিভাইসের বর্ণনা
উত্তর: titleC
বর্ধমানে দুটি রাজ্য বিধানসভা কেন্দ্র ছিল - ১.বর্ধমান নর্থ ২.বর্ধমান সাউথ, যা পূর্বে বর্ধমান লোকসভা কেন্দ্র এর অন্তর্গত ছিল।

ভারতের সীমানা পুনর্নির্ধারণ কমিশনের নির্দেশিকা অনুসারে, বর্ধমান বিধানসভা কেন্দ্রগুলির পুন:রায় নামকরণ করা হয় ১.বর্ধমান দক্ষিণ ২.বর্ধমান উত্তর। ২৬৬ নং বর্ধমান উত্তর (এসসি) বিধানসভা কেন্দ্রটি বর্ধমান-২ সমষ্টি উন্নয়ন ব্লক এবং বেলকাশ, বন্দুল-১, রায়ান-১, রায়ান-২, সরাইটিকর, বাঘার-১ এবং বাঘার-২ গ্রাম পঞ্চায়েত গুলি বর্ধমান-১ সমষ্টি উন্নয়ন ব্লক গুলির অন্তর্গত।

বর্ধমান উত্তর বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. ১৯৫১-১৯৬২ বর্ধমান
titleB. এলাকা
titleC. নির্বাচনী ফলাফল
titleD. ১৯৬৭-১৯৭২ বর্ধমান নর্থ
উত্তর: titleB
ক্ষুদিরাম বসু ১৮৮৯ খ্রিস্টাব্দের ৩ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির অন্তর্গত মেদিনীপুর শহরের কাছাকাছি (বর্তমান পশ্চিম মেদিনীপুর জেলা) কেশপুর থানার অন্তর্গত মৌবনী (হাবিবপুর) গ্রামে জন্মগ্রহণ করেন। তার পিতা ত্রৈলোক্যনাথ বসু ছিলেন নাড়াজোলের তহসিলদার। তার মার নাম লক্ষ্মীপ্রিয় দেবী। তিন কন্যার পর তিনি তার মায়ের চতুর্থ সন্তান। তার দুই পুত্র অকালে মৃত্যুবরণ করেন। অপর পুত্রের মৃত্যুর আশঙ্কায় তিনি তখনকার সমাজের নিয়ম অনুযায়ী তার পুত্রকে তার বড়ো দিদির কাছে তিন মুঠো খুদের (চালের খুদ) বিনিময়ে বিক্রি করে দেন। খুদের বিনিময়ে কেনা হয়েছিল বলে শিশুটির নাম পরবর্তীকালে ক্ষুদিরাম রাখা হয়।
ক্ষুদিরামের বয়স যখন মাত্র ছ-বছর তখন তিনি তার মাকে হারান। এক বছর পর তার পিতার মৃত্যু হয়। তখন তার বড়ো দিদি অপরূপা তাকে দাসপুর থানার এক গ্রামে নিজের বাড়িতে নিয়ে যান। অপরূপার স্বামী অমৃতলাল রায় ক্ষুদিরামকে তমলুকের হ্যামিল্টন হাই স্কুলএ ভরতি করে দেন।
১৯০২ এবং ১৯০৩ খ্রিস্টাব্দে শ্রী অরবিন্দ এবং সিস্টার-নিবেদিতা মেদিনীপুর ভ্রমণ করেন। তারা স্বাধীনতার জন্যে জনসমক্ষে ধারাবাহিক বক্তব্য রাখেন এবং বিপ্লবী গোষ্ঠীগুলোর সঙ্গে গোপন অধিবেশন করেন, তখন কিশোর ছাত্র ক্ষুদিরাম এই সমস্ত বিপ্লবী আলোচনায় সক্রিয় অংশগ্রহণ করেন।
স্পষ্টভাবেই তিনি "অনুশীলন সমিতি"তে যোগদান করেন এবং কলকাতায় বারীন্দ্র কুমার ঘোষের কর্মতৎপরতার সংস্পর্শে আসেন। তিনি ১৫ বছর বয়সেই অনুশীলন সমিতির একজন স্বেচ্ছাসেবী হয়ে ওঠেন এবং ভারতে ব্রিটিশ শাসন বিরোধী পুস্তিকা বিতরণের অপরাধে গ্রেপ্তার হন। ১৬ বছর বয়সে ক্ষুদিরাম থানার কাছে বোমা মজুত করতে থাকেন এবং সরকারি আধিকারিকদেরকে আক্রমণের লক্ষ্য স্থির করেন। 

১৯০৪ খ্রিস্টাব্দে ক্ষুদিরাম তার বোন অপরূপার স্বামী অমৃতলাল রায়ের সঙ্গে তমলুক শহর থেকে মেদিনীপুরে চলে আসেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. বৈপ্লবিক কর্মকাণ্ড
titleC. কিংসফোর্ডকে গুপ্তহত্যার প্রচেষ্টা
titleD. প্রারম্ভিক জীবন
উত্তর: titleD
ডিজিটাল স্বাক্ষর এবং লিখিত স্বাক্ষরের মধ্যে প্রধান পার্থক্যগুলির মধ্যে একটি হল ব্যবহারকারী যা স্বাক্ষর করেন তা "দেখেন" না। ব্যবহারকারী অ্যাপ্লিকেশনটি ব্যক্তিগত কী ব্যবহার করে ডিজিটাল স্বাক্ষরকারী অ্যালগরিদম দ্বারা স্বাক্ষরিত হওয়ার জন্য একটি হ্যাশ কোড উপস্থাপন করে। কোনও আক্রমণকারী যিনি ব্যবহারকারীর পিসির নিয়ন্ত্রণ অর্জন করেন সম্ভবত ব্যবহারকারীর অ্যাপ্লিকেশনটিকে অন্য বিকল্পের সাথে প্রতিস্থাপন করতে পারেন, ফলস্বরূপ আক্রমণকারীর সাথে ব্যবহারকারীর নিজস্ব যোগাযোগগুলি প্রতিস্থাপিত হয়। এটি কোনও অবৈধ অ্যাপ্লিকেশনটিকে ব্যবহারকারীর মূল স্ক্রিনটি অন-স্ক্রিনে প্রদর্শন করে, কিন্তু আক্রমণকারীর নিজস্ব নথিগুলি স্বাক্ষরকারী অ্যাপ্লিকেশনটিতে উপস্থাপন করে কোনও নথিতে স্বাক্ষর করার জন্য প্রতারিত করতে পারে।

এই দৃশ্যের বিরুদ্ধে সুরক্ষার জন্য, ব্যবহারকারীর অ্যাপ্লিকেশন (ওয়ার্ড প্রসেসর, ইমেল ক্লায়েন্ট, ইত্যাদি) এবং স্বাক্ষরকারী অ্যাপ্লিকেশনগুলির মধ্যে একটি প্রমাণীকরণ সিস্টেম স্থাপন করা যেতে পারে। সাধারণ ধারণা হল একে অপরের অখণ্ডতা যাচাই করতে ব্যবহারকারী অ্যাপ্লিকেশন এবং স্বাক্ষরকরণ অ্যাপ্লিকেশন উভয়ের জন্য কিছু উপায় সরবরাহ করে। উদাহরণস্বরূপ, স্বাক্ষরকারী অ্যাপ্লিকেশনটির জন্য ডিজিটালি স্বাক্ষরযুক্ত বাইনারিগুলি থেকে সমস্ত অনুরোধ আসতে পারে।

সঠিক অনুচ্ছেদ শিরোনাম কোনটি?
titleA. শিল্প মান
titleB. নেটওয়ার্ক সংযুক্ত হার্ডওয়্যার সুরক্ষা মডিউল ব্যবহার করা
titleC. শুধুমাত্র বিশ্বস্ত অ্যাপ্লিকেশনে ডিজিটাল স্বাক্ষর ব্যবহার
titleD. স্বাক্ষর এবং এনক্রিপশন জন্য পৃথক চাবি জোড় ব্যবহার
উত্তর: titleC
১৯১৭ সালে ঢাকায় পুলিশের দমননীতির জন্যে গা ঢাকা দেন সহকর্মী নলিনীকান্ত বাগচীর সাথে। আরো কয়েকজন সদস্য সহ তারা গৌহাটিতে গিয়ে সেখান থেকে সারা বাংলাদেশের সশস্ত্র বিপ্লবের কাজ পরিচালনা করতে থাকেন। পুলিশ ১২ জানুয়ারি ১৯১৮ তারিখে তাদের গোপন ঘাঁটি ঘিরে ফেললে তারা ৭ জন নিকটের নবগ্রহ পাহাড়ে পালিয়ে যান ও রিভলভার নিয়ে যুদ্ধ করতে থাকেন পুলিশবাহিনীর সাথে। ৫ জন ধরা পড়লেও তিনি ও নলিনীকান্ত বাগচি পালাতে সক্ষম হন। দুজনেই পদব্রজে কলকাতায় চলে আসেন। নলিনীকান্ত এর কিছুকাল পরেই ঢাকায় সম্মুখযুদ্ধে শহীদ হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. বিপ্লবী আন্দোলনে যোগ
titleC. কমিউনিস্ট পার্টিতে
titleD. সশস্ত্র যুদ্ধ
উত্তর: titleD
মন্দিরের তত্ত্বাবধায়ক কমিটি কর্তৃক প্রকাশিত বুকলেট হতে জানা যায় নবাব আলীবর্দি খাঁন, দেওয়ান ব্রজ কিশোর লাল কানুনগোর প্রতিনিধি দেওয়ান কালিচরণের নয় বৎসরের কিশোর শরৎ চন্দ্র কে সঙ্গে নিয়ে এই দ্বীপে আসেন এবং দ্বীপটি ক্রয় করেন। পরবর্তীতে শরৎ চন্দ্র নাগা সন্ন্যাসীর সংস্পর্শে এসে দীক্ষা গ্রহণ করেন। তিনি তার জমিদারীর সকল সম্পত্তি ১৮৭৬ সালে শ্রী শ্রী আদিনাথ মন্দির এর নামে দেবত্তর সম্পত্তি হিসাবে উইল করে দেন। আদিনাথ দ্বৈত ব্যবস্থাপনা পুরী এ্যাক্ট অনুযায়ী মোহন্ত শাসনে ছিল। পরবর্তীতে মোহন্তদের বিরুদ্ধে অভিযোগ উঠলে ১৯১১ সন হতে এর ব্যবস্থাপনা সীতাকুন্ড স্রাইন কমিটির অধীনে ন্যাস্ত রয়েছে।  

সঠিক অনুচ্ছেদ শিরোনাম কোনটি?
titleA. অবস্থান
titleB. পূজো-অর্চনা
titleC. মন্দিরের ব্যবস্থাপনা
titleD. যাতায়াত ও আবাসিক ব্যবস্থা
উত্তর: titleC
শহীদুল্লাহ পূর্ব পাকিস্তান সেচ বিভাগের অধীনে জিকে প্রকল্পের নকশা অফিসে নকশা প্রকৌশলী হিসেবে তার কর্মজীবন শুরু করেন। ১৯৫৫ সালে কর্ণফুলী হাইড্রো ইলেকট্রিক প্রকল্পে (পরে কর্ণফুলী পানি বিদ্যুৎ কেন্দ্র) ৪৫০ টাকা বেতনে যোগদান করেন। ১৯৬৪ সাল পর্যন্ত এ প্রকল্পে কাজ করার পর মাজহারুল ইসলামের সাথে যৌথভাবে ‘"বাস্তুকলাবিদ"’ নামে একটি স্থাপত্য পরামর্শক প্রতিষ্ঠান গড়ে তোলেন। ১৯৭০ সাল পর্যন্ত তিনি এ প্রতিষ্ঠানের সাথে ছিলেন। পরে ‘শহীদুল্লাহ অ্যান্ড অ্যাসোসিয়েটস’ নামে একটি স্থাপত্য পরামর্শক প্রতিষ্ঠান প্রতিষ্ঠা করেন যা ১৯৯৮ সালে নাম পরিবর্তন করে ‘শহীদুল্লাহ অ্যান্ড নিউ অ্যাসোসিয়েটস’ করা হয়।।

১৯৯৮ সালের এপ্রিলে বাংলাদেশের জাতীয় সম্পদ রক্ষায় জনসচেতনতা তৈরিতে "'তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটি"' নামে একটি সংগঠন প্রতিষ্ঠিত হয়। প্রতিষ্ঠালগ্ন থেকে শহীদুল্লাহ এর আহ্বায়ক হিসেবে দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. প্রারম্ভিক জীবন
titleC. ব্যক্তিগত জীবন
titleD. কর্মজীবন
উত্তর: titleD
ঋগ্বেদের সূর্যদেবতাই পরবর্তীকালে বিষ্ণুতে পরিণত হন, ব্রহ্মা-বিষ্ণু-মহেশ্বর ত্রয়ীতে পালনকর্তা হিসেবে স্থান পান। ধর্মকে রক্ষা এবং অধর্মের নাশ করার জন্য বারংবার অবতার গ্রহণের ধারণাটিই বিষ্ণুকে ‘সচ্চিদানন্দঘন’ করে তুলেছে। পুরাণে বলা হয়েছে, তিনি অপার কারণ-সমুদ্রে সহস্রফণা-বিশিষ্ট শেষনাগের অনন্তশয্যায় শায়িত থাকেন। তাঁর নাভিপদ্ম থেকে ব্রহ্মার জন্ম হয়, যিনি পরে জগৎ সৃষ্টি করেন। সৃষ্টিকার্য সমাপ্ত হলে বিষ্ণু ‘বৈকুণ্ঠ’ পরমধামে গমন করেন। পালনকর্তা বিষ্ণু অবতার ধারণের মাধ্যমে জগৎকে রক্ষা করেন। অধিকাংশ ক্ষেত্রেই বিষ্ণুর ১০টি অবতার বর্ণনা করা হয় – মৎস্য, কূর্ম, বরাহ, নৃসিংহ, বামন, পরশুরাম, রাম, কৃষ্ণ, বুদ্ধ ও কল্কি।

সঠিক অনুচ্ছেদ শিরোনাম কোনটি?
titleA. যুদ্ধ
titleB. শিব
titleC. বিষ্ণু
titleD. ইতিহাস ও পুরাণ
উত্তর: titleC
চতুর্থ কারণটি পরিমাপ করে যে লঙ্ঘনকারীর ব্যবহারের কারণে কপিরাইটের মালিকের তার মূল কাজটি নিজের কাজে লাগানোর ক্ষমতাকে প্রভাবিত করেছে কিনা। আদালত কেবল মূল কাজটির অভিযুক্তের নির্দিষ্ট ব্যবহারে, কপিরাইটের মালিকের বাজারকে ক্ষতিগ্রস্থ করেছে কিনা তা তদন্ত করে না, তবে সাধারণভাবে এি ধরনের ব্যবহারগুলি যদি ব্যাপকভাবে প্রকাশিত হয় তবে মূল কাজটির সম্ভাব্য বাজারকে ক্ষতিগ্রস্থ করবে কিনা তাও তদন্ত করে। প্রমাণের দায় এখানে কপিরাইটের মালিকের উপর বর্তায়, যিনি অবশ্যই কাজের বাণিজ্যিক ব্যবহারে মেধাস্বত্ব লঙ্ঘনের প্রভাব প্রদর্শন করতে পারেন।

উদাহরণস্বরূপ, সোনি কর্পোরেশন বনাম ইউনিভার্সাল সিটি স্টুডিও ঘটনায়, [20] কপিরাইটের মালিক, ইউনিভার্সাল, বেটাম্যাক্সের ব্যবহারটি তাদের দর্শকদের সংখ্যা হ্রাস করেছে বা তাদের ব্যবসায়কে নেতিবাচকভাবে প্রভাবিত করেছে এমন কোনও অকাট্য প্রমাণ দিতে ব্যর্থ হয়েছে। হার্পার অ্যান্ড রো-তে রাষ্ট্রপতি ফোর্ডের স্মৃতিচারণ সংক্রান্ত মামলায় সুপ্রিম কোর্ট চতুর্থ বিষয়টিকে "ন্যায্য ব্যবহারের একক অতি গুরুত্বপূর্ণ উপাদান" হিসাবে চিহ্নিত করেছে এবং এর পর থেকে এটি ন্যায্য ব্যবহার বিশ্লেষণে কিছুটা প্রাথমিকত্ব প্রাপ্ত করেছে। তবুও ক্যাম্পবেল বনাম অ্যাকুফ-রোজ মিউজিক ইনক-এ সুপ্রিম কোর্টের সাম্প্রতিক ঘোষণাপত্র [9] যে "সকল [চারটি বিষয়] অন্বেষণ করা উচিত এবং কপিরাইটের উদ্দেশ্যগুলির আলোকে ফলাফলগুলি একসাথে পরিমাপ করতে হবে" এই বিশেষ গুরুত্ব প্রদান, ঘোষণাপত্র ব্যাখ্যায় নিয়ন্ত্রণ করতে সহায়তা করেছে।

চতুর্থ বিষয়টিকে মূল্যায়ন করার ক্ষেত্রে, আদালতগুলি প্রায়শই মূল কাজের জন্য সম্ভাব্য বাজারে দুই ধরনের ক্ষতির বিষয়টি বিবেচনা করে।


আদালতগুলি বুঝতে পারে যে নির্দিষ্ট ধরনের বাজারের ক্ষতি, ন্যায্য ব্যবহারকে নাকচ করে না, যেমন কোনও প্যারোডি বা নেতিবাচক পর্যালোচনা মূল কাজের বাজারের ক্ষতিসাধন করে। কপিরাইট বিবেচনাগুলি বিরূপ সমালোচনার বিরুদ্ধে কোনও সুরক্ষা দিতে পারে না।

সঠিক অনুচ্ছেদ শিরোনাম কোনটি?
titleA. আন্তর্জাতিক প্রভাব
titleB. ৩পরিমাণ ও সার্বিকতা
titleC. দক্ষিণ কোরিয়া
titleD. ৪ কাজের মানের উপর প্রভাব
উত্তর: titleD
আরএসএ অ্যালগরিদমে চারটি ধাপ হলো: কি জেনারেশন, কি ডিস্ট্রিবিউশন, এনক্রিপশন এবং ডিক্রিপশন।

আরএসএ-র পেছনের মূল সূত্রানুসারে তিনটি ধনাত্মক পূর্ণসংখ্যা , এবং বের করতে হবে যেগুলার প্রত্যেকটির জন্য মডুলাস হবে (যেখানে ):

এখানে এবং অথবা জানার পরেও পাওয়া খুবই কষ্টসাধ্য ব্যাপার। এখানে তিনটি রেখা (≡) মডুলাসকে নির্দেশ করে।

তাছাড়া, কিছু অপারেশনের জন্য সূচকের অবস্থান পরিবর্তন করা যায় এবং সেক্ষেত্রে এই সম্পর্কটিও কাজ করে:

আরএসএ তে একটি "পাবলিক কি" এবং একটি "প্রাইভেট কি" থাকে। পাবলিক কি সবাইকে জানানো যায় এবং এটি বার্তা সাংকেতিকরণে বা এনক্রিপ্ট করতে ব্যবহৃত হয়। এটির উদ্দেশ্য হলো পাবলিক কি দ্বারা এনক্রিপ্ট করা বার্তাগুলো কিছু সময়ের জন্য শুধুমাত্র প্রাইভেট কি দ্বারা ডিক্রিপ্ট করা যাবে। পাবলিক কিকে এবং পূর্ণসংখ্যা দ্বারা নির্দেশ করা হয়; এবং প্রাইভেট কিকে দ্বারা করা হয় (যদিও কেও ডিক্রিপশন করার সময় ব্যবহার করা হয়। তাই এটিকেও প্রাইভেট কির অন্তর্ভুক্ত ধরা হয়)। দ্বারা বার্তাকে বোঝানো হয় (নিম্মে বর্ণনা করা হয়েছে)।

সঠিক অনুচ্ছেদ শিরোনাম কোনটি?
titleA. অপারেশন
titleB. এনক্রিপশন
titleC. বার্তা স্বাক্ষর
titleD. কোড
উত্তর: titleA
জোন-২-এ অবস্থিত রাজশাহী জেলা, ভূতাত্ত্বিকভাবে সক্রীয় ভূমিকম্প এলাকায় অবস্থিত এবং তাই ১৮৯৭ খ্রিষ্টাব্দের ভূমিকম্পে ব্যাপকভাবে ক্ষতিগ্রস্থ হয়। সক্রীয় ভূমিকম্প এলাকায় থাকার কারণে এই অঞ্চলও যেকোনো সময় মারাত্মক ভূমিকম্পের আঘাতে ক্ষত-বিক্ষত হতে পারে।

জোন-২-তে থাকা রাজধানী শহর ঢাকায় সে হিসেবে ৮ মাত্রার ভূমিকম্প হবার মতো ভূতাত্ত্বিক ফাটল রেখা বা ফল্টলাইন নেই। তবে ঢাকা থেকে ৬০ কিলোমিটার দূরে মধুপুর অঞ্চলে ৭ থেকে ৭.৫ মাত্রার ভূমিকম্প হবার মতো ভূতাত্ত্বিক ফাটল রেখা রয়েছে। সরকারি তথ্যসূত্রমতে, ঢাকায় রাতের বেলায় ৭ থেকে ৭.৫ মাত্রার ভূমিকম্প হলে ৯০,০০০ লোক হতাহত হবে। দিনের বেলায় হলে হতাহতের সংখ্যা হবে ৭০,০০০। ঢাকা সিটি কর্পোরেশন অঞ্চলের ৩,২৬,০০০ ভবনের উপর পরিচালিত সমীক্ষা থেকে দেখা গেছে, এমন তীব্রতার ভূমিকম্পে প্রায় ৭২,০০০ ভবন সম্পূর্ণ ধ্বংস হয়ে যাবে, আরও ৮৫,০০০ ভবন মাঝারি ধরনের ক্ষতিগ্রস্ত হবে। শুধু দালান ভাঙার কারণে ক্ষয়ক্ষতি হবে ৬ বিলিয়ন মার্কিন ডলারের সমতুল্য সম্পদ। এমনকি ১৯৯৯ খ্রিষ্টাব্দে জাতিসংঘ পরিচালিত "রিস্ক অ্যাসেসমেন্ট টুলস ফর ডায়াগনোসিস অফ আরবান এরিয়াস এগেইন্সট সাইসমিক ডিযাসটার" (রেডিয়াস) জরিপে ভূতাত্ত্বিক ঝুঁকিপূর্ণ বিশ্বের ২০টি শহরের মধ্যে ঢাকাও অন্যতম।

এছাড়াও জাপানের "টোকিও ইনস্টিটিউট অফ টেকনোলজি" (টিআইটি)-র সহায়তায় ঢাকা বিশ্ববিদ্যালয়ের ভূতত্ত্ব বিভাগ কর্তৃক পরিচালিত এক সাম্প্রতিক (২০১০) গবেষণায় দেখা গেছে ঢাকার ভূমিতে বিভিন্ন প্রকারের মাটি (লাল মাটি, নরম মাটি ইত্যাদি) রয়েছে। ঢাকার সম্প্রসারিত অংশে জলাশয় ভরাট করে গড়ে তোলা আবাসন এলাকা রয়েছে। ভূমিকম্পের সময় নরম মাটি ও ভরাট করা এলাকার মাটি ভূমিকম্পের কম্পন তরঙ্গকে বাড়িয়ে দেয়, ফলে ভূমিকম্পের তীব্রতা বাড়ে। মাটির বৈশিষ্ট্যের সাথে যোগ হয় ভবনের বা স্থাপনার কাঠামো। এই দুইয়ের সম্মিলনে ভূমিকম্পের তীব্রতা ও ক্ষয়ক্ষতির সম্ভাব্যতা বাড়ে-কমে। গবেষকরা তাই ঢাকার বর্ধিতাংশের আলগা মাটিসমৃদ্ধ জনবসতিকে যথেষ্ট ঝুঁকিপূর্ণ মনে করছেন।

সঠিক অনুচ্ছেদ শিরোনাম কোনটি?
titleA. জোন-২
titleB. বাংলাদেশের ভৌগোলিক অবস্থান ও পরিবেশ
titleC. জলবায়ু পরিবর্তনে ইতিবাচক প্রভাব
titleD. মরুকরণ
উত্তর: titleA
এরা বৃহৎ ও সরু দেহবিশিষ্ট এবং লম্বা ও ক্রমশ সরু হয়ে যাওয়া লেজযুক্ত সাপ। পূর্ণবয়স্ক পশ্চিমাঞ্চলীয় সবুজ মাম্বার গড় দৈর্ঘ্য ও -এর মধ্যে। এই সাপের সর্বাপেক্ষা অধিক দৈর্ঘ্য হতে পারে । এদের মাথাটি সরু, লম্বাটে, সুস্পষ্ট ক্যানথাস যুক্ত এবং ঘাড় থেকে আলাদা ভাবে পরিস্ফুট। কদাচিৎ অতি বিশেষ ক্ষেত্রে, এই সাপ যখন উত্থলিত হয়, এর ঘাড়ের অংশ চ্যাপ্টা হয়ে বিস্তৃত হয় তবে ফণা মেলে ধরা বলতে যা বোঝায় সেই আকৃতির গঠন দেখা যায় না। এদের চোখ মাঝারি আকারের, চোখের মনি গোল এবং তারারন্ধ্র এর বর্ণ হলদে বাদামী।

সঠিক অনুচ্ছেদ শিরোনাম কোনটি?
titleA. বর্ণনা
titleB. শ্রেণীবিন্যাস
titleC. শব্দপ্রকরণ
titleD. আচরণ এবং বাস্তুসংস্থান
উত্তর: titleA
১৯৭০-৭১ মৌসুমে ওয়েস্ট ইন্ডিজ গমন করেন। ১৯৭১ সালে ওয়েস্ট ইন্ডিজে নতুন বালক সুনীল গাভাস্কারের সাথে চমৎকার বোঝাপড়া ঘটিয়ে সুনীল গাভাস্কারের সাথে উদ্বোধনী জুটিতে কিছু ভালোমানের ইনিংস উপহার দিয়েছিলেন। ঐ সিরিজে ৬৮, ৭৪, ৭২ ও নিরবচ্ছিন্নভাবে ১২৩ রানের জুটি গড়েছিলেন। তবে, ১৯৭১ সালে ইংল্যান্ড সফরে ব্যর্থতার প্রতিমূর্তি ছিলেন ও টেস্ট খেলোয়াড়ী জীবন চালানোর বিষয়ে প্রশ্নবিদ্ধ হয়ে পড়েন। ইংল্যান্ডের বিপক্ষে বাজে খেলার জন্যে খেসারত গুণতে হয় ও দল থেকে বাদ পড়েন। ১৯৭২-৭৩ মৌসুমে ইংল্যান্ডের বিপক্ষে সিরিজে খেলার পর ১৯৭৪ সালে ইংল্যান্ডের বিপক্ষে একটিমাত্র টেস্টে অংশ নিতে পেরেছিলেন তিনি।

এরপর ১৯৭৪-৭৫ মৌসুমে ওয়েস্ট ইন্ডিজের বিপক্ষে এক টেস্টে তাকে খেলানো হয়েছিল। এ পর্যায়ে ব্যাটিংয়ের অবস্থান প্রায়শঃই পরিবর্তিত হতে থাকে তার। নিউজিল্যান্ড ও ওয়েস্ট ইন্ডিজ সফরে তাকে দলের বাইরে রাখা হয়। তবে, ১৯৭৬-৭৭ মৌসুমে নিজ দেশে নিউজিল্যান্ডের বিপক্ষে তাকে পুণরায় দলে অন্তর্ভূক্ত করা হয়। বেশ ভালোমানের খেলার পরও বাদ পড়েন ও ঐ মৌসুমের শেষদিকে ইংল্যান্ডের বিপক্ষে এক টেস্ট খেলানো হয়েছিল।

ঘরোয়া ক্রিকেটে অনিন্দ্যসুন্দর খেলার স্বীকৃতিস্বরূপ ভারত দলের পক্ষে সর্বশেষবারের মতো বিদেশ সফরের জন্যে মনোনীত হন। ১৯৭৭-৭৮ মৌসুমে অস্ট্রেলিয়া গমন করেন। এ সফরে অস্ট্রেলিয়ার বিপক্ষে গড়পড়তা ভালো খেলেন। এ সফরে প্রস্তুতিমূলক খেলাগুলোয় ৫০.৮০ গড়ে ৫০৮ রানে তুলে গড়ের দিক দিয়ে শীর্ষস্থান আরোহণ করলেও আর তাকে জাতীয় দলে রাখা হয়নি। সফর শেষে মৌসুমে গড়ে চতুর্থ ও রান গড়ের দিক দিয়ে ভারতের পক্ষে শীর্ষস্থান দখল করেন। তবে, অংশগ্রহণকৃত তিন টেস্টে সব মিলিয়ে ২৩.৮০ গড়ে মাত্র ১১৯ রান তুলতে সক্ষম হয়েছিলেন।

ঐ সিরিজে চেতন চৌহান নিজেকে সুনীল গাভাস্কারের যোগ্য সহচর হিসেবে উপস্থাপনায় সচেষ্ট হয়েছিলেন। এরপর অশোক মানকড়কে আর কোন টেস্টে নেয়া হয়নি। সমগ্র টেস্ট খেলোয়াড়ী জীবনে ৯৯১ রান তুলেছিলেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ন
titleC. ওয়েস্ট ইন্ডিজ গমন
titleD. আন্তর্জাতিক ক্রিকেট
উত্তর: titleC
মুহাম্মদ (সা.) তৎকালীন আরবের সামাজিক অবক্ষয়, যুদ্ধ-বিগ্রহ, হিংসা, হানাহানি থেকে মানুষের মুক্তি কিভাবে হবে তা নিয়ে চিন্তা করতেন। ত্রিশ বছর বয়স হয়ে যাওয়ার পর মুহাম্মাদ প্রায়ই মক্কার অদূরে হেরা গুহায় ধ্যানমগ্ন অবস্থায় কাটাতেন। তার স্ত্রী খাদিজা নিয়মিত তাকে খাবার দিয়ে আসতেন। হাদিসের বর্ণনা অনুযায়ী এমনি একদিন ধ্যানের সময় ফেরেশতা জিবরাইল তার কাছে আল্লাহপ্রেরিত বাণী নিয়ে আসেন এবং তাকে কিছু পংক্তি দিয়ে পড়তে বলেন। উত্তরে মুহাম্মাদ জানান যে তিনি পড়তে জানেন না, এতে জিবরাইল তাকে জড়িয়ে ধরে প্রবল চাপ প্রয়োগ করেন এবং আবার একই পংক্তি পড়তে বলেন। কিন্তু এবারও মুহাম্মাদ(সা.) নিজের অপারগতার কথা প্রকাশ করেন। এভাবে তিনবার চাপ দেওয়ার পর মুহাম্মাদ(সা.) পংক্তিটি পড়তে সমর্থ হন। মুসলিমদের ধারণা অনুযায়ী এটিই কুরআনের প্রথম আয়াত গুচ্ছ; সুরা আলাকের প্রথম পাঁচ আয়াত। বর্ণনায় আরও উল্লেখ আছে প্রথম বাণী লাভের পর মুহাম্মাদ এতই ভীত হয়ে পড়েন যে কাঁপতে কাঁপতে নিজ গৃহে প্রবেশ করেই খাদিজাকে কম্বল দিয়ে নিজের গা জড়িয়ে দেওয়ার জন্য বলেন। বারবার বলতে থাকেন, "আমাকে আবৃত কর"। খাদিজা নবী (সা.) এর সকল কথা সম্পূর্ণ বিশ্বাস করেন এবং তাকে নবী হিসেবে মেনে নেন। ভীতি দূর করার জন্য মুহাম্মাদকে নিয়ে খাদিজা নিজ চাচাতো ভাই ওয়ারাকা ইবন নওফলের কাছে যান। নওফল তাকে শেষ নবী হিসেবে আখ্যায়িত করে। এভাবে খাদিজা ইসলাম ধর্ম গ্রহণ করেন।

সঠিক অনুচ্ছেদ শিরোনাম কোনটি?
titleA. ইসলাম ধর্ম গ্রহণ
titleB. ইসলাম ধর্মে খাদিজার মর্যাদা
titleC. মুহাম্মদের সাথে বিবাহ
titleD. জন্ম ও বংশ
উত্তর: titleA
মুরের খ্যাতির চরম সীমার সময়ে যে সব ভাস্কর উদিত হন, এবং তার মৃত্যুর পরে, নিজেদেরকে তার ছায়ার নিচে খুঁজে পান। ১৯৪০ সালের শেষের দিকে, মুর একজন পৃথিবীখ্যাত যশস্বী ব্যক্তি ছিলেন; তিনি ব্রিটিশ ভাস্কর্যের এবং সাধারণ ভাষায় ব্রিটিশ আধুনিবাদের কণ্ঠস্বর ছিলেন। পরবর্তী প্রজন্মকে প্রতিনিয়ত তার সাথে তুলনা করা হত, এবং তার উত্তরাধিকার, তার "প্রতিষ্ঠার" পরিচয়পত্র এবং তার অবস্থানকে আক্রমণ করে প্রতিক্রিয়া জানায়। ১৯৫২ সালে ভেনিস বিয়েনালে, আটজন নতুন ভাস্কর তাদের ভীতির জ্যামিতি নির্মাণ করেন মুরের "সহনশীলতা, ধারাবাহিকতা", ব্রিটিশ প্যাভিলিয়নের বাইরে অবস্থিত তার ব্রোঞ্জের বৃহৎ যুগল খাড়া মূর্তির ধারণার পেছনের আদর্শের সরাসরি বিরোধিতা করে, এবং ভেতরের আরও অমসৃণ এবং আরও কৌণিক শিল্পের শক্তিশালী বৈপরীত্য দেখান।

তারপরও ব্রিটিশ এবং আন্তর্জাতিক উভয়ের কয়েক প্রজন্মের খ্যাতনামা ভাস্করদের উপরে মুরের সরাসরি প্রভাব ছিল। যেসব শিল্পী তাদের কাজে মুরের গুরুত্ম স্বীকার করেছেন তারা হলেন স্যার এন্থনি ক্যারো, ফিলিপ কিং, এবং আইজ্যাক উইটকিন, তাদের তিনজনই মুরের সহকারী ছিলেন। অন্যান্য শিল্পী যারা তার দ্বারা প্রভাবিত হয়েছিলেন তারা হলেন হেলেইন ব্লুমেনফিল্ড, ড্র্যাগো মারিন চেরিনা, লিন চ্যাডউইক, এডুয়ারডো পাওলজ্জি, বারনার্ড মেডোস, রেগ বাটলার, উইলিয়াম টার্নবুল, রবার্ট এডামস, কেনেথ আর্মিটাজ এবং জেফরি ক্লার্ক।

সঠিক অনুচ্ছেদ শিরোনাম কোনটি?
titleA. উত্তরাধিকার
titleB. দ্বিতীয় বিশ্বযুদ্ধ
titleC. নির্মাণশৈলী
titleD. জীবন
উত্তর: titleA
বাংলাদেশের দক্ষিণ-পূর্বাংশে ২২°২৭´ থেকে ২৩°৪৪´ উত্তর অক্ষাংশ এবং ৯১°৫৬´ থেকে ৯২°৩৩´ পূর্ব দ্রাঘিমাংশ জুড়ে রাঙ্গামাটি জেলার অবস্থান। রাজধানী ঢাকা থেকে এ জেলার দূরত্ব প্রায় ৩০৮ কিলোমিটার এবং চট্টগ্রাম বিভাগীয় সদর থেকে প্রায় ৭০ কিলোমিটার। এ জেলার দক্ষিণে বান্দরবান জেলা, পশ্চিমে চট্টগ্রাম জেলা ও খাগড়াছড়ি জেলা, উত্তরে ভারতের ত্রিপুরা প্রদেশ এবং পূর্বে ভারতের মিজোরাম প্রদেশ ও মায়ানমারের চিন প্রদেশ অবস্থিত। এটি বাংলাদেশের একমাত্র জেলা, যার সাথে ভারত ও মায়ানমার দুটি দেশেরই আন্তর্জাতিক সীমানা রয়েছে।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. উপজেলাসমূহ
titleC. মুক্তিযুদ্ধের ঘটনাবলি
titleD. জনসংখ্যা
উত্তর: titleA
১৯৭১ সালে মুক্তিযুদ্ধ শুরু হলে মে মাসের শেষ দিকে ঢাকা থেকে পালিয়ে ভারতের ত্রিপুরা রাজ্যের মেলাঘরে যান শহীদ জুয়েল। সেখানে তাকে মুক্তিবাহিনীর ক্র্যাক প্ল্যাটুনে অন্তর্ভুক্ত করে প্রশিক্ষণ দেওয়া হয়। প্রশিক্ষণ শেষে ঢাকায় এসে গেরিলা অপারেশন শুরু করেন। ফার্মগেট ছাড়াও এলিফ্যান্ট রোডের পাওয়ার স্টেশন, যাত্রাবাড়ী ও ব্রাহ্মণবাড়িয়ার আশুগঞ্জ পাওয়ার স্টেশনে গেরিলা অপারেশনে যথেষ্ট সাহসিকতার পরিচয় দেন তিনি।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. মুক্তিযুদ্ধের প্রশিক্ষণ
titleC. জন্ম ও পরিবার
titleD. সম্মাননা
উত্তর: titleB